โดนหมัดแมวกัดค่ะเป็นสิบๆตุ่มเลยค่ะตอนนี้ หนูเคยไปหามาหลายคนแล้วค่ะให้ยามาทากับกินยาแก้แพ้แต่มันไม่ค่อยดีขึ้นเลยค่ะตอนนี้โดนกัดหลายที่มากเป็นตุ่มหนองควรใช้ยาอะไรทาคะให้ดีขึ้นและไม่เป็นรอยดำมาก
สวัสดีค่ะ ไม่แน่ใจว่าตุ่มแดงที่ขึ้นเป็นอย่างไร หรือมีสาเหตุจากการโดนหมัดแมวหรือไม่การมีตุ่มแดงตามลำตัว มีตุ่มหนองด้วย อาจจะเป็นการติดเชื้อแบคทีเรียที่ผิวหนัง การติดเชื้อราอาจจะจากคนหรือจากแมว โรคผื่นผิวหนังอักเสบจากการระคายสัมผัส การแพ้สัมผัส ผื่นภูมิแพ้ผิวหนังแบบเฉียบพลัน หรือเป็นแมลงชนิดอื่นๆกัดก็ได้ในเบื้องต้น รักษาความสะอาดที่ผิวหนังให้ดี ใช้น้ำเปล่าสะอาดหรือน้ำสบู่ที่อ่อนโยนล้างเบาๆ ไม่ขัดถู กินยาแก้คันเพื่อบรรเทาอาการได้ ถ้าคิดว่าอยู่ใกล้กับแมวแล้วมีอาการมากขึ้น ควรอยู่ห่างๆจากแมวไว้ก่อน สังเกตอาการ ถ้าอาการยังเป็นมากขึ้นเรื่อยๆ มีตุ่มหนองด้วย อาจหมายถึงการติดเชื้อแทรกซ้อนที่ควรไดรับการการดูแลจากแพทย์ หรือการใช้ยาฆ่าเชื้อภายใต้การดูแลของแพทย์ต่อไป